Onsdag middag fik otte hjemmerøvere deres endelige dom i Landsretten i Aalborg. Seks af de otte fik skærpet deres straffe med mellem to og seks måneders fængsel. De to sidste mænd fik stadfæstet deres straffe på henholdsvis halvandet og fem års fængsel. De seks mænd blev i byretten idømt straffe fra halvandet års fængsel og op til to år og ni måneder. De er altså alle blevet straffet hårdere i landsretten, som smed op til et halvt år oven i straffene. De otte mænd er dømt for en stribe røverier. Heriblandt både hjemmerøverier og røverier mod pengeinstitutter. De otte mænd begik røverierne på skift i mindre grupper. Et af deres mest omtalte røverier fandt sted i Harken d. 7. februar sidste år, hvor det gik ud over et ældre ægtepar. Her brød fem mænd ind i ægteparrets hjem og truede sig til ca. 3000 kr.. Se mere om sagen og reaktioner på dommen i TV2/NORD kl. 19.30.

Opsummering:
Seks mænd fik i dag højere straffe i landsretten ved en ankesag om adskillige røverier. De to sidste mænd fik stadfæstet deres domme.